Kramer avsluttet sesongen i verdenscupen som han hadde begynt, med seier på 5000 m i Torino, seier og verdensrekord (6.07,48) på 5000 m i Calgary, og verdenscupseier totalt på de lange distansene foran Verheijen. Han gikk inn i VM enkeltdistanser uten tap i internasjonale løp på de to lengste distansene, og vant begge distanser, selv om Enrico Fabris i parløp på 5000 m holdt følge fram til 3000 m. Da satte Kramer inn to runder under 29 og avgjorde løpet. To dager etter slettet Kramer sin en måned gamle verdensrekord på 10 000 m med 12.41,69, før Kramer, Verheijen og Wennemars vant lagtempogullet med 0,51 sekunder etter en kraftig sluttspurt.